**APSTIPRINĀTS**

ar Limbažu novada domes

28.04.2022. sēdes lēmumu Nr.371

(protokols Nr.5, 14.)

**PĀLES NOVADPĒTNIECĪBAS MUZEJA**

 **NOLIKUMS**

*Izdots saskaņā ar*

 *likuma „Par pašvaldībām”*

*21.panta pirmās daļas 8.punktu,*

*Muzeju likuma 8.panta otro daļu*

 *un 10.panta ceturto daļu*

1. **VISPĀRĪGIE JAUTĀJUMI**
2. Pāles novadpētniecības muzejs (turpmāk – muzejs) ir Limbažu novada pašvaldības kultūras iestāde, kura likumos un citos normatīvajos aktos noteiktās kompetences ietvaros vāc, glabā, pēta un popularizē Pāles pagastu raksturojošas kultūrvēsturiskās vērtības un sekmē to izmantošanu sabiedrības izglītošanai un attīstībai.
3. Muzejs savu darbību realizē saskaņā ar Muzeju likumu, šo nolikumu, Limbažu novada pašvaldības domes lēmumiem, citiem spēkā esošajiem normatīvajiem aktiem.
4. Muzejs ir Limbažu novada Kultūras pārvaldes pakļautībā un Latvijas Republikas Kultūras ministrijas funkcionālā pārraudzībā.
5. Muzeja krājums, muzejam iegūstot akreditēta muzeja statusu, kļūst par Nacionālā muzeja krājuma sastāvdaļu un atrodas valsts aizsardzībā.
6. Muzeju reorganizē un likvidē Limbažu novada pašvaldības dome, konsultējoties ar Latvijas Muzeju padomi.
7. Muzeja juridiskā adrese ir “Kalnkrogs”, Pāles pagasts, Limbažu novads, LV-4052.
8. **MUZEJA UZDEVUMI UN FUNKCIJAS**
9. Muzeja uzdevums ir sadarbībā ar vietējiem iedzīvotājiem apzināt un popularizēt Pāles pagasta un ar tā vēsturi un Vidzemes lībiešu pēctečiem saistītās teritorijas kultūrvēsturiskās vērtības no vissenākajiem laikiem līdz mūsdienām, veidot sabiedrību, kas apzinās sava novada un dzimtas vēsturi, kā arī novērtē citu tautu kultūras bagātības.
10. Muzejs veic šādas funkcijas:
	1. komplektē Muzeja krājumu, veic tā uzskaiti, organizē tā saglabāšanu un izmantošanu saskaņā ar Ministru Kabineta 2006.gada 21.novembra noteikumiem Nr.956 "Noteikumi par Nacionālo muzeju krājumu" (turpmāk - NNMK);
	2. veic zinātniskās pētniecības darbu, pētot Muzeja krājumu un ar novada vēsturi saistītās tēmas arhīvos, bibliotēkās u.c.;
	3. nodrošina krājuma un zinātniski pētnieciskā darba rezultātu pieejamību sabiedrībai ar kartotēkām, muzeja pastāvīgo ekspozīciju, izstādēm, muzejpedagoģiskajām aktivitātēm, pasākumiem un publikācijām;
	4. sniedz konsultācijas un metodisku palīdzību interesentiem.
11. Muzeja krājuma kolekciju vai atsevišķu priekšmetu izņemšana no muzeja krājuma var notikt tikai normatīvajos aktos noteiktajā kārtībā.
12. Muzeja darbinieka zinātnisko pētījumu rezultāts ir muzeja un speciālista intelektuālais īpašums, kura mantiskās tiesības ir Limbažu novada pašvaldībai. Tā aizsardzību un izmantošanas kārtību nosaka Autortiesību likums, kā arī attiecīgie darba līgumi.
13. **MUZEJA TIESĪBAS UN PIENĀKUMI**
14. Muzejam ir šādas tiesības:
	1. saņemt pašvaldības finansējumu muzeja ēkas uzturēšanai, t.sk., remontam, telpu īrei un komunālajiem maksājumiem, muzeja krājuma fiziskajai drošībai (apsardzei un ugunsdrošībai) un muzeja funkciju realizēšanai;
	2. sniegt maksas pakalpojumus, veikt izdevējdarbību un izmantot iegūtos līdzekļus muzeja darbības attīstībai, muzeja krājuma papildināšanai un saglabāšanai, restaurācijai, darbinieku profesionālo zināšanu pilnveidošanai, viņu materiālajai stimulēšanai un pētniecības darba nodrošināšanai;
	3. kā akreditētam muzejam saņemt valsts budžeta līdzekļus kultūrvēsturisku, tēlotājas mākslas un citu nacionāli nozīmīgu projektu un programmu realizēšanai;
	4. NNMK noteiktajā kārtībā izvest uz laiku muzeja priekšmetus ārpus valsts robežām, ievērojot kultūras pieminekļu izvešanas kārtību un saņemot atļauju no Kultūras ministrijas;
	5. saskaņā ar Autortiesību likumu īstenot autortiesības attiecībā uz tā valdījumā esošo muzeja krājumu;
	6. saņemt Kultūras ministrijas metodisko atbalstu;
	7. patstāvīgi sadarboties ar muzejiem un arhīviem Latvijā un citās valstīs, iestāties vietējās un starptautiskās muzeju organizācijās un piedalīties to darbībā;
	8. veikt civiltiesiskus darījumus, lai sekmētu muzeja krājuma saglabāšanu, papildināšanu, izpēti, kā arī citus darījumus, kas nepieciešami muzeja darbības nodrošināšanai;
	9. iesaistīties projektu realizēšanā, kas atbilst muzeja uzdevumiem.
15. Muzejam ir šādi pienākumi:
	1. nodrošināt muzeja krājuma pieejamību apmeklētājiem un pētniekiem atbilstoši NNMK;
	2. katru gadu sniegt Kultūras ministrijai un Limbažu novada Kultūras pārvaldei muzeja darbības pārskatu Latvijas digitālajā kultūras kartē www.kulturaskarte.lv un Latvijas Muzeju padomei – informāciju, kas nepieciešama tās kompetencē esošo jautājumu izskatīšanai.
	3. akreditēt muzeju saskaņā ar Ministru kabineta 2021.gada 22.jūnija noteikumiem Nr.394 “Muzeju akreditācijas noteikumiem”;
	4. ievērot muzeja darbību reglamentējošo normatīvo aktu prasības.
16. **MUZEJA PĀRVALDE UN STRUKTŪRA**
17. Muzeja darbību nodrošina muzeja vadītājs, kuru pieņem darbā un atbrīvo kuru ieceļ un atbrīvo no amata Limbažu novada pašvaldības dome, ņemot vērā Muzeju padomes priekšlikumus. Darba līgumu ar muzeja vadītāju slēdz Limbažu novada Kultūras pārvaldes vadītājs.
18. Muzeja vadītājs:
	1. vada muzeja darbu saskaņā ar muzeja nolikumu, spēkā esošiem normatīvajiem aktiem, Limbažu novada pašvaldības un Kultūras pārvaldes lēmumiem un rīkojumiem, nodrošinot muzeja funkciju izpildi;
	2. lemj par muzeja rīcībā esošo budžeta līdzekļu izlietojumu un atskaitās Limbažu novada pašvaldības domei par piešķirto līdzekļu izlietošanu;
	3. izstrādā ar Limbažu novada Kultūras pārvaldi saskaņotu muzeja darbības stratēģiju, kas sekmē muzeja misijas realizēšanu;
	4. bez īpaša pilnvarojuma pārstāv muzeju un rīkojas tā interesēs valsts un pašvaldības iestādēs un citās institūcijās;
	5. nosaka kārtību, kādā notiek Muzeja krājuma uzskaite, saglabāšana, papildināšana un izmantošana saskaņā arNNMK;
	6. ir atbildīgs par muzeja krājumu un par NNMK noteikto apstākļu nodrošināšanu, kā arī darbinieku profesionālās izglītības pilnveidošanu;
	7. nodrošina muzeja krājuma uzskaites dokumentācijas saglabāšanu;
	8. savu pilnvaru robežās atbild par muzeja mantas apsaimniekošanu;
	9. savas kompetences ietvaros ir tiesīgs slēgt līgumus ar fiziskām un juridiskām personām nolikumā paredzēto mērķu un uzdevumu sasniegšanai.
19. Muzejā darbojas krājuma komisija, kuras sastāvu un nolikumu apstiprina muzeja vadītājs.
20. **FINANŠU LĪDZEKĻI**
21. Muzeja finanšu resursus veido:
	1. Muzejam piešķirtie Limbažu novada pašvaldības budžeta līdzekļi;
	2. projektu konkursos iegūtie līdzekļi;
	3. ziedojumi un dāvinājumi;
	4. ieņēmumi par maksas pakalpojumiem.
22. Muzeju finansē Limbažu novada pašvaldība, paredzot līdzekļus:
	1. muzeja ēkas uzturēšanai un restaurēšanai;
	2. telpu īrei, komunālajiem maksājumiem, nodokļu un zemes nomas maksājumiem;
	3. muzeja krājuma papildināšanai (iepirkšanai, ekspedīcijām), saglabāšanai, fiziskai drošībai (apsardzei, apdrošināšanai un ugunsdrošības tehnikai), kā arī muzeja krājuma izpētei un izmantošanai;
	4. mikroklimata uzturēšanas iekārtām, muzeja priekšmetu konservācijai un restaurēšanai;
	5. muzeja personāla algošanai;
	6. starptautiskai sadarbībai;
	7. sabiedrības izglītošanai un kultūrvēsturisko vērtību popularizēšanai veidojot ekspozīcijas un izstādes, kā arī izmantojot citus izglītošanas un popularizēšanas veidus.
23. Ziedojumu vai dāvinājumu saņemšana notiek saskaņā ar Limbažu novada pašvaldībā apstiprināto kārtību.
24. Ieņēmumi no maksas pakalpojumiem tiek ieskaitīti pamatbudžeta kontā un var tikt izmantoti muzeja darbības attīstīšanai.
25. Muzejs, slēdzot saimnieciskos līgumus (pirkuma, piegāde, pakalpojumu sniegšana, darba veikšana u.c.), pretendentu izvēlas atbilstoši spēkā esošajiem normatīvajiem aktiem un Limbažu novada pašvaldības noteiktajai kārtībai.
26. Muzeja finansiālās un grāmatvedības operācijas veic Limbažu novada pašvaldības Limbažu novada Finanšu un ekonomikas nodaļa.
27. **NOSLĒGUMA JAUTĀJUMI**
28. Nolikums stājas spēkā nākamajā dienā pēc tā apstiprināšanas Limbažu novada domes sēdē.
29. Ar šī nolikuma spēkā stāšanās brīdi spēku zaudē Pāles novadpētniecības muzeja nolikums, kas apstiprināts ar Limbažu novada domes 2018.gada 24.maija sēdes lēmumu (protokols Nr.10, 35.§).

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**